wannaphong/clean_thaiwikipedia huggingface dataset:
# จังหวัดวุช
วุช  เป็นจังหวัดทางตอนกลางของประเทศโปแลนด์ มีเนื้อที่ทั้งหมด 18,219 ตารางกิโลเมตร และมีประชากรทั้งหมด 2,524,651 คน โดยมีเมืองหลักคือวุช

จังหวัดวุชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดวุช (ค.ศ. 1975–1999) จังหวัดแชรัตส์ จังหวัดปียอตร์กุฟตรือบูนัลสกี จังหวัดสกีแยร์แญวิตแซ และบางส่วนจากจังหวัดปวอตสก์

 นครและเมือง 
thumb|วุช
thumb|ปียอตร์กุฟตรือบูนัลสกี
จังหวัดวุชมี 11 นครและ 35 เมือง โดยรายชื่อเรียงตามจำนวนประชากร ค.ศ. 2021 ดังนี้

+ นครในจังหวัดวุช นคร  ชื่อภาษาโปแลนด์  ประชากร วุช  Łódź  664,071 ปียอตร์กุฟตรือบูนัลสกี  Piotrków Trybunalski  71,252 ปาเบียญิตแซ  Pabianice  63,023 ตอมาชุฟมาซอวีแยตสกี  Tomaszów Mazowiecki  60,529 แบวคาตุฟ  Bełchatów  55,583 ซกีแยช  Zgierz  54,974 สกีแยร์แญวิตแซ  Skierniewice  47,031 ราด็อมสกอ  Radomsko  44,700 กุตนอ  Kutno  42,704 แชรัตส์  Sieradz  40,891 ซดุญสกาวอลา  Zduńska Wola  40,730

+ เมืองในจังหวัดวุช เมือง  ชื่อภาษาโปแลนด์  ประชากร วอวิตช์  Łowicz  27,436 อาแล็กซันดรุฟวุตสกี  Aleksandrów Łódzki  21,789 วีแยลุญ  Wieluń  21,624 ออปอตช์นอ  Opoczno  20,409 ออซอร์กุฟ  Ozorków  18,846 กอนสตันตือนุฟวุตสกี  Konstantynów Łódzki  18,533 ราวามาซอวีแยตสกา  Rawa Mazowiecka  16,980 วัสก์  Łask  16,687 กวอฟนอ  Głowno  13,727 แวญต์ชึตซา  Łęczyca  13,587 กอลุชกี  Koluszki  12,687 บแชชีนือ  Brzeziny  12,326 วีแยรูชุฟ  Wieruszów  8,405 ชึคลิน  Żychlin  7,866 แซลุฟ  Zelów  7,356 ตูชึน  Tuszyn  7,193 ปอดแดมบิตแซ  Poddębice  7,144 ปาแยญต์ชนอ  Pajęczno  6,536 ซูแลยุฟ  Sulejów  6,065 จาวอชึน  Działoszyn  5,627 กรอชแญวิตแซ  Krośniewice  4,208 ดแชวิตซา  Drzewica  3,778 ปแชดบุช  Przedbórz  3,406 สตรือกุฟ  Stryków  3,376 ชกุฟ  Rzgów  3,376 ซวอตแชฟ  Złoczew  3,301 วาร์ตา  Warta  3,135 เบียวารัฟสกา  Biała Rawska  3,081 อูแญยุฟ  Uniejów  2,965 กามีแยญสก์  Kamieńsk  2,670 วอลบุช  Wolbórz  2,297 ลูตูตุฟ  Lututów  2,269 บวัชกี  Błaszki  1,992 ชาแด็ก  Szadek  1,880 ปียอนแต็ก  Piątek  1,652

 เทศมณฑล 
จังหวัดวุชแบ่งการปกครองออกเป็น 24 เทศมณฑลหรือปอเวียต โดยแบ่งเป็น 3 นครซึ่งมีฐานะเทศมณฑลได้แก่วุช ปียอตร์กุฟตรือบูนัลสกี และสกีแยร์แญวิตแซ และ 21 เทศมณฑลธรรมดา ดังนี้

+ เทศมณฑลในจังหวัดวุช เทศมณฑล  ชื่อภาษาโปแลนด์  ชื่อภาษาอังกฤษ เทศมณฑลกุตนอ    Kutno County เทศมณฑลแชรัตส์    Sieradz County เทศมณฑลซกีแยช    Zgierz County เทศมณฑลซดุญสกาวอลา    Zduńska Wola County เทศมณฑลตอมาชุฟ    Tomaszów County เทศมณฑลบแชชีนือ    Brzeziny County เทศมณฑลแบวคาตุฟ    Bełchatów County เทศมณฑลปอดแดมบิตแซ    Poddębice County เทศมณฑลปาแยญต์ชนอ    Pajęczno County เทศมณฑลปาเบียญิตแซ    Pabianice County เทศมณฑลปียอตร์กุฟ    Piotrków County เทศมณฑลราด็อมสกอ    Radomsko County เทศมณฑลราวา    Rawa County เทศมณฑลวอวิตช์    Łowicz County เทศมณฑลวัสก์    Łask County เทศมณฑลวีแยรูชุฟ    Wieruszów County เทศมณฑลวีแยลุญ    Wieluń County เทศมณฑลวุชตะวันออก    Łódź East County เทศมณฑลแวญต์ชึตซา    Łęczyca County เทศมณฑลสกีแยร์แญวิตแซ    Skierniewice County เทศมณฑลออปอตช์นอ    Opoczno County
# จังหวัดวาร์เมีย-มาซูรือ
วาร์เมีย-มาซูรือ  หรือ วาร์เมีย-มาซูเรีย  เป็นจังหวัดทางตะวันออกเฉียงเหนือของประเทศโปแลนด์ มีเนื้อที่ทั้งหมด 24,173 ตารางกิโลเมตร และมีประชากรทั้งหมด 1,450,697 คน โดยมีเมืองหลักคือออลชตึน

จังหวัดวาร์เมีย-มาซูรือก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดออลชตึน ทางครึ่งตะวันตกของจังหวัดซูเวากี และบางส่วนจากจังหวัดแอลบล็องก์

 นครและเมือง 
thumb|ออลชตึน เมืองหลักของจังหวัดและเมืองที่ใหญ่ที่สุดของวาร์เมีย
thumb|แอวก์เป็นเมืองที่ใหญ่ที่สุดของมาซูรือ
จังหวัดวาร์เมีย-มาซูรือมี 3 นครและ 47 เมือง โดยรายชื่อเรียงตามจำนวนประชากร ค.ศ. 2019 ดังนี้

+ นครในจังหวัดวาร์เมีย-มาซูรือ นคร  ชื่อภาษาโปแลนด์  ประชากร ออลชตึน  Olsztyn  172,194 แอลบล็องก์  Elbląg  119,760 แอวก์  Ełk  62,006

+ เมืองในจังหวัดวาร์เมีย-มาซูรือ เมือง  ชื่อภาษาโปแลนด์  ประชากร อีวาวา  Iława  33,322 ออสตรูดา  Ostróda  32,947 กีชึตสกอ  Giżycko  29,335 แกนต์ชึน  Kętrzyn  27,212 บาร์ตอชึตแซ  Bartoszyce  23,482 ชชึตนอ  Szczytno  23,267 มร็องกอวอ  Mrągowo  21,656 เจาดอวอ  Działdowo  21,279 ปิช  Pisz  19,277 บราแญวอ  Braniewo  17,040 ออแลตส์กอ  Olecko  16,442 ลิดซ์บาร์กวาร์มิญสกี  Lidzbark Warmiński  15,728 มอรองก์  Morąg  13,793 ญีจิตซา  Nidzica  13,762 กอวดัป  Gołdap  13,716 ปัสแวงก์  Pasłęk  12,160 แวงกอแชวอ  Węgorzewo  11,328 นอแวเมียสตอลูบัฟสกีแย  Nowe Miasto Lubawskie  10,891 บิสกูปีแยตส์  Biskupiec  10,598 ลูบาวา  Lubawa  10,387 ดอบแรเมียสตอ  Dobre Miasto  10,208 ออร์แนตา  Orneta  8,772 ลิดซ์บาร์ก  Lidzbark  7,794 ออลชตือแนก  Olsztynek  7,561 บาร์ตแชวอ  Barczewo  7,513 ซุช  Susz  5,560 ออชึช  Orzysz  5,546 แรแชล  Reszel  4,532 รูชาแน-ญีดา  Ruciane-Nida  4,454 กอร์แช  Korsze  4,206 เบียวาปิสกา  Biała Piska  4,024 กูรอวออีวาแวตสกีแย  Górowo Iławeckie  3,951 มีกอไวกี  Mikołajki  3,826 แยชอรานือ  Jeziorany  3,190 วีแยลบาร์ก  Wielbark  3,035 รึน  Ryn  2,851 ปีแยแญญช์นอ  Pieniężno  2,721 ตอลก์มิตสกอ  Tolkmicko  2,689 มีวากอวอ  Miłakowo  2,548 ปาซึม  Pasym  2,503 มีวอมวึน  Miłomłyn  2,436 บิชตือแนก  Bisztynek  2,370 ฟรอมบอร์ก  Frombork  2,332 ซาแลวอ  Zalewo  2,145 กีแชลิตแซ  Kisielice  2,098 แซมปอปอล  Sępopol  1,958 มวือนารือ  Młynary  1,772

 เทศมณฑล 
จังหวัดวาร์เมีย-มาซูรือแบ่งการปกครองออกเป็น 21 เทศมณฑลหรือปอเวียต โดยแบ่งเป็น 2 นครซึ่งมีฐานะเทศมณฑลได้แก่ออลชตึนและแอลบล็องก์ และ 19 เทศมณฑลธรรมดา ดังนี้

+ เทศมณฑลในจังหวัดวาร์เมีย-มาซูรือ เทศมณฑล  ชื่อภาษาโปแลนด์  ชื่อภาษาอังกฤษ เทศมณฑลกอวดัป    Gołdap County เทศมณฑลกีชึตสกอ    Giżycko County เทศมณฑลแกนต์ชึน    Kętrzyn County เทศมณฑลเจาดอวอ    Działdowo County เทศมณฑลชชึตนอ    Szczytno County เทศมณฑลญีจิตซา    Nidzica County เทศมณฑลนอแวเมียสตอ    Nowe Miasto County เทศมณฑลบราแญวอ    Braniewo County เทศมณฑลบาร์ตอชึตแซ    Bartoszyce County เทศมณฑลปิช    Pisz County เทศมณฑลมร็องกอวอ    Mrągowo County เทศมณฑลลิดซ์บาร์ก    Lidzbark County เทศมณฑลแวงกอแชวอ    Węgorzewo County เทศมณฑลออลชตึน    Olsztyn County เทศมณฑลออแลตส์กอ    Olecko County เทศมณฑลออสตรูดา    Ostróda County เทศมณฑลอีวาวา    Iława County เทศมณฑลแอลบล็องก์    Elbląg County เทศมณฑลแอวก์    Ełk County
# เดซี ริดลีย์
เดซี แจ๊ส ไอโซเบล ริดลีย์  เกิดวันที่ 10 เมษายน 1992 เป็นนักแสดงหญิงชาวอังกฤษ เป็นที่รู้จักกันดีในบทบาทเรย์ ในภาพยนตร์เรื่องสตาร์ วอร์ส: อุบัติการณ์แห่งพลัง (2015) และ สตาร์ วอร์ส: ปัจฉิมบทแห่งเจได (2017)

ผลงาน
ภาพยนตร์
 ปี ภาพยนตร์ บทบาท หมายเหตุ 2015 สครอล Hannah  สตาร์ วอร์ส: อุบัติการณ์แห่งพลัง เรย์  2016 ในความทรงจำที่ไม่มีวันจาง Taeko Okajima (ให้เสียง) เสียงภาษาอังกฤษ2017ฆาตกรรมบนรถด่วนโอเรียนท์เอกซ์เพรสแมรี เดเบแนม 2017 สตาร์ วอร์ส: ปัจฉิมบทแห่งเจได เรย์ 2019สตาร์ วอร์ส: กำเนิดใหม่สกายวอล์คเกอร์เรย์
# คนข่าวคลั่ง
คนข่าวคลั่ง  เป็นภาพยนตร์อเมริกันแนวดราม่าชีวประวัติ กำกับโดยทอม แม็คคาร์ธี เขียนโดยแม็คคาร์ธี และโจช ซิงเกอร์ โดยภาพยนตร์เรื่องนี้สร้างมาจากเรื่องจริง เป็นเรื่องราวของทีมนักข่าว "สปอตไลท์" หน่วยสืบสวนและสอบสวนของหนังสือพิมพ์บอสตันโกลบในสหรัฐอเมริกา ที่พยายามสืบสวนเพื่อเปิดโปงการล่วงละเมิดเมิดทางเพศเด็กชายภายในศาสนจักรคาทอลิกท้องถิ่น
# ทางหลวงสหรัฐหมายเลข 35
ทางหลวงสหรัฐหมายเลข 35 (หรือ US 35) เป็นทางหลวงในระบบทางหลวงสหรัฐ มีเส้นทางแนวตะวันตกเฉียงเหนือ-ตะวันออกเฉียงใต้ ระยะทางประมาณ  จากตอนเหนือของรัฐอินดีแอนา ไปยังชานเมืองทางตะวันตกของเมืองชาร์ลสตัน รัฐเวสต์เวอร์จิเนีย แม้ว่าในทางกายภาพทางหลวงจะอยู่ในแนวตะวันตกเฉียงเหนือ-ตะวันออกเฉียงใต้ แต่ก็ได้กำหนดหมายเลขเป็นแบบเหนือ-ใต้ ปลายทิศเหนือของทางหลวงอยู่ที่มิชิแกนซิตี รัฐอินดีแอนา ที่ทางหลวงสหรัฐหมายเลข 20 ส่วนปลายทางทิศใต้อยู่ในเทส์แวลลีย์ ใกล้กับสกอตต์ดีโพต์ รัฐเวสต์เวอร์จิเนีย ที่อินเตอร์สเตต 64 ในปัจจุบันรัฐเวสต์เวอร์จิเนีย ส่วนหนึ่งได้รับการขยายเป็น 4 ช่องจราจร ในรัฐโอไฮโอ บางส่วนก็ได้รับการขยายเป็นทางหลวง/ฟรีเวย์ 4 ช่องจราจร ระหว่างเขตแดนรัฐเวสต์เวอร์จิเนีย กับเมืองทรอตวุด ทางตะวันตกของเมืองเดย์ตัน
# ทางหลวงสหรัฐหมายเลข 36
ทางหลวงสหรัฐหมายเลข 36 (หรือ US 36) เป็นทางหลวงหนึ่งในระบบทางหลวงสหรัฐ มีเส้นทางแนวตะวันออก-ตะวันตก ระยะทางประมาณ  จากอุทยานแห่งชาติเทือกเขาร็อกกี รัฐโคโลราโด ถึงเมืองเออริกส์วิลล์ รัฐโอไฮโอ ปลายทางทิศตะวันตกอยู่ที่ทางแยกเดียร์ริดจ์ ในอุทยานแห่งชาติเทือกเขาร็อกกี รัฐโคโลราโด ซึ่งตัดกับทางหลวงสหรัฐหมายเลข 34 ส่วนปลายทางทิศตะวันออกอยู่ที่ทางหลวงสหรัฐหมายเลข 250 ในเออริกส์วิลล์ รัฐโอไฮโอ
# อแมนด้า นิโคลัส
อแมนด้า นิโคลัส  ชื่อเล่น รัน เชื้อชาติลูกครึ่งไทย - อเมริกัน เป็นนักร้องร้อง และพรีเซนเตอร์ชาวไทย โดยมีผลงานเพลงภายใต้สังกัด จีเอ็มเอ็ม แกรมมี่ ซึ่งฉีกแนวเพลงเดิมๆของค่ายแกรมมี่ โดยเซ็นสัญญาในบริษัทในเครือ Global Music Media ซึ่งเป็นบริษัทเดียวกับที่ถือลิขสิทธิ์ Backstreet Boys in Thailand ในประเทศไทย โดยออกอัลบั้มที่เป็นเพลงภาษาอังกฤษทั้งอัลบั้ม ในปีพ.ศ. 2544

 ประวัติ 
อแมนด้า นิโคลัส มีชื่อเล่นว่า "รัน" เกิดในรัฐเวอร์จิเนีย ประเทศสหรัฐอเมริกา เมื่อวันที่ 19 มิถุนายน พ.ศ. 2528 เธอเป็นลุกครึ่งไทย - อเมริกัน อแมนด้าเข้าสู่วงการตั้งแต่อายุเพียง 11 ปี โดยมีผลงานถ่ายแบบให้กับนิตยสารวัยรุ่นในประเทศไทยมากมาย และโฆษณาที่ออกอากาศทางทีวี โฆษณาภาพนิ่ง เป็นต้น

เริ่มมีชื่อเสียงจากการแสดงมิวสิควีดีโอเพลงให้กับทางค่าย จีเอ็มเอ็ม แกรมมี่ ชื่อเพลงว่า "ฝันไป...หรือเปล่า" ของ คูณสามซูเปอร์แก๊งค์ เมื่อปี พ.ศ. 2540

เธอเป็นนักกีฬากระโดดสูงของโรงเรียนด้วยสถิติ 1.38 เมตร (รางวัลเหรียญเงิน), กระโดไกล, เล่นฟุตบอลตำแหน่ง midfield, ว่ายน้ำ, ดำน้ำ และเธอยังพูดได้ถึง 3 ภาษาคือ อังกฤษ, ไทย, จีน ซึ่งถือเป็นความสามารถพิเศษของเธอ ช่วงมัธยม อแมนด้าศึกษาอยู่ที่โรงเรียนนานาชาติกรุงเทพ และศึกษาต่อระดับปริญญาตรีที่ต่างประเทศ

มีผลงานเพลงกับทางค่าย จีเอ็มเอ็ม แกรมมี่ โดยในอัลบั้มมีความพิเศษตรงที่เพลงทุกเพลงในอัลบั้ม เป็นเพลงภาษาอังกฤษทั้งอัลบั้ม โดยได้โปรดิวเซอร์อย่าง Simon Henderson เป็นทั้งโปรดิวเซอร์ และเขียนเพลงหลายๆเพลงในอัลบั้มชุดนี้ โดยมีเพลงเปิดตัวคือเพลง "Carry Me Away" ซึ่งทำนองเพลงยังนำไปประกอบโฆษณาในประเทศไทยอีกด้วย ต่อด้วยเพลงเปิดตัวที่สองคือเพลง "I’m Just a Girl" และเพลงบางส่วน ยังนำดนตรีเพลงไทยที่มีชื่อเสียง มาร้องในแบบฉบับเนื้อภาษาอังกฤษอีกด้วย เช่นเพลง The World Goes Round (ทำนองเพลง: ไม่อยากรัก (คนที่ไม่อยากรักเรา) ของ โบ สุนิตา) และเพลง Tell Me How Should I Know (ทำนองเพลง: รอ ของ มาช่า วัฒนพานิช)

สาวน้อยหน้าตาสดใสธรรมดาๆ คนหนึ่งที่เต็มไปด้วยความสาสมารถ และความมั่นใจภายใต้หลังคาบ้าน GMM ในความดูแลของ Exexcutive Producer มือทอง พี่ป้อม อัสนี โชติกุล ซึ่งเป็นนักร้องคนแรกของ GMM ที่จะแจ้งเกิดในวงการเพลงสากล แนวเพลงในอัลบั้ม AMANDA นี้ก็จะเป็นป๊อปใสมีกลิ่นไอป๊อบร็อคเท่ห์ๆ ที่ถูกถ่ายทอดออกมาผ่านเส้นสายลายเสียงของ AMANDA ได้อย่างลงตัว

ปัจจุบัน เธอยุติการเป็นนักร้องแล้ว และไม่มีใครทราบความเคลื่อนไหวของเธอ

 ผลงาน 
 ผลงานเพลง 
ปีชื่ออัลบั้มรายชื่อเพลง 2544 Amanda Nicholas
 วางจำหน่าย: 17 กรกฎาคม พ.ศ. 2544
 สังกัด: Grammy Entertainment
 รูปแบบ: ซีดี, เทป Carry Me Away
 Luck
 I'm Just A Girl
 Tell Me How Should I Know
 More Than Words
 Sweet Like Chocolate
 Babe
 Oh! Happy Day
 I'd Like To Teach The World To Sing
 The World Goes Round

 อัลบั้มพิเศษ 
 อัลบั้มเพลงประกอบโฆษณาโค้ก ชุด “ไม่มีอะไร ไกลเกินฝัน” (พ.ศ. 2544)
รายชื่อเพลง
 3 min. version Duet (Amp & Amanda)
 3 min. version Sola (Amp)
 1 min. version Duet  (Amp & Amanda)
 45 Sec. version Duet (Amp & Amanda)
 30 Sec. version Duet (Amp & Amanda)
 3 min. version Backing Track

 มิวสิควีดีโอ 
 เพลง รักฉันบ้างหรือเปล่า ศิลปิน วุฒินันท์ ภิรมย์ภักดี
 เพลง ฝันไป...หรือเปล่า ศิลปิน คูณสามซูเปอร์แก๊งค์
 เพลง น้อยใจ ศิลปิน ลิฟท์-ออย
 เพลง ด้วยรักและปลาทู ศิลปิน มอส ปฏิภาณ ปฐวีกานต์

 โฆษณา 
 ถ่ายภาพยนตร์โฆษณาไอศครีม Speedy ของ Nestle Dairy Farm ร่วมกับ มะเหมี่ยว ศิลป์สิริ ประภาวงศ์, กิ๊ฟท์ กุศลิน โควหกุล และ แนน เรดบีท (พ.ศ. 2539)
 โฆษณาโค้ก (พ.ศ. 2543-2544)
 โฆษณาเฟรช & ดราย
 โฆษณาคอตโต้
# นิวคลีโอลิน
นิวคลีโอลิน (Nucleolin) เป็นโปรตีนที่พบในเซลล์ยูคาริโอต ในมนุษย์กำหนดโดยยีน NCL เกี่ยวข้องกับการสังเคราะห์ไรโบโซม พบในบริเวณที่คล้ายเส้นใยในนิวคลีโอลัส ในพืชพบครั้งแรกในรากหอมหัวใหญ่ ทำหน้าที่เกี่ยวกับการคลายตัวของโครมาติน พบร่วมกับส่วนประกอบอื่นของนิวคลีโอลัสระหว่างการแบ่งเซลล์แบบไมโทซิสนนทลี ชำนัญมนูญธรรม, ศิริพร ศรีภิญโญวณิชย์, และ ศุภจิตรา ชัชวาลย์. 2553. การแสดงออกในระยะแรกของยีน OsNUC1 ในข้าว (Oryza sativa L.) หลังจากได้รับภาวะเครียดทางกายภาพและบทบาทในการทนต่อภาวะเครียดจากโลหะหนัก. วารสารพฤกษศาสตร์ไทย. 2(1): 49-64.
 อ้างอิง 

  ดูเพิ่ม
# ไช่ อิงเหวิน
ไช่ อิงเหวิน (เกิด 31 สิงหาคม ค.ศ. 1956) เป็นนักการเมืองชาวไต้หวัน ดำรงตำแหน่งประธานาธิบดี2016-2024แห่งสาธารณรัฐจีน (ไต้หวัน) และเป็นสตรีคนแรกที่ได้รับเลือกตั้งให้ดำรงตำแหน่งดังกล่าว เธอเป็นอดีตหัวหน้าพรรคประชาธิปไตยก้าวหน้า (民主進步黨) และเป็นตัวแทนของพรรคเข้าชิงตำแหน่งประธานาธิบดีในการเลือกตั้งเมื่อ ค.ศ. 2016 ตำแหน่งซึ่งเธอพลาดไปในการเลือกตั้งปีเมื่อ ค.ศ. 2012 นอกจากนี้ เธอยังเคยเป็นหัวหน้าพรรคมาแล้วหนึ่งสมัยในช่วง ค.ศ. 2008–2012

เธอศึกษาร่ำเรียนในไต้หวัน สหรัฐอเมริกา และอังกฤษ สำเร็จเป็นนิติศาสตรบัณฑิตจากมหาวิทยาลัยแห่งชาติไต้หวัน นิติศาสตรมหาบัณฑิตจากคณะนิติศาสตร์ มหาวิทยาลัยคอร์เนลล์ และดุษฎีบัณฑิตจากวิทยาลัยเศรษฐศาสตร์และรัฐศาสตร์แห่งลอนดอน แล้วกลับบ้านเกิดเมืองนอนในปี 1984 เพื่อเป็นอาจารย์ที่มหาวิทยาลัยหลายแห่ง ครั้น ค.ศ. 1993 พรรคชาตินิยม (國民黨) ซึ่งเป็นรัฐบาลอยู่ในเวลานั้น ตั้งเธอเป็นข้าราชการหลายตำแหน่ง รวมถึงตำแหน่งประธานกรรมการร่างนโยบายว่าด้วย "หนึ่งชาติหนึ่งแดน" (一邊一國) ในสมัยประธานาธิบดีหลี่ เติงฮุย (李登輝)

เมื่อเฉิน ฉุ่ยเปี่ยน (陳水扁) ได้เป็นประธานาธิบดีใน ค.ศ. 2000 เธอในฐานะผู้มิได้สังกัดพรรคการเมืองได้รับเชิญเป็นรัฐมนตรีสภากิจการแผ่นดินใหญ่ (大陸委員會) และอยู่ในตำแหน่งนี้ตราบเท่าวาระแรกของประธานาธิบดีเฉิน ต่อมา เธอจึงเข้าเป็นสมาชิกพรรคประชาธิปไตยก้าวหน้าใน ค.ศ. 2004 และในช่วงสั้น ๆ เธอได้เป็นสมาชิกสภานิติบัญญัติ (立法院) ประเภทมิได้มาจากเขตเลือกตั้งตามบัญชีรายชื่อของพรรคประชาธิปไตยก้าวหน้า นับจากนั้น เธอได้รับแต่งตั้งเป็นรองนายกรัฐมนตรีในคราวที่ซู เจินชาง (蘇貞昌) เป็นนายกรัฐมนตรี เธอดำรงตำแหน่งนี้จนกระทั่งคณะรัฐมนตรีลาออกยกคณะใน ค.ศ. 2007 ครั้น ค.ศ. 2008 พรรคประชาธิปไตยก้าวหน้าแพ้พ่ายในการเลือกตั้งประธานาธิบดี เธอจึงได้รับเลือกตั้งเป็นหัวหน้าพรรค แต่เมื่อเธอปราชัยในการเลือกตั้งประธานาธิบดีใน ค.ศ. 2012 เธอก็ลาออกจากตำแหน่งหัวหน้าพรรค

ในเดือนพฤศจิกายน ค.ศ. 2010 เธอเข้าชิงตำแหน่งนายกเทศมนตรีแห่งนครไทเปใหม่ในการเลือกตั้งเทศมนตรี แต่แพ้จู ลี่หลุน (朱立倫) ซึ่งเคยเป็นรองนายกรัฐมนตรีจากพรรคชาตินิยม ครั้นเดือนเมษายน ค.ศ. 2011 เธอได้รับเลือกเป็นตัวแทนของพรรคประชาธิปไตยก้าวหน้าเพื่อชิงตำแหน่งประธานาธิบดีในการเลือกตั้งอันจะมีขึ้นใน ค.ศ. 2012 คะแนนที่เธอได้รับเลือกนั้นชนะซู เจินชาง เพื่อนร่วมพรรค ไปฉิวเฉียด ทำให้เธอเป็นสตรีคนแรกที่สมัครรับเลือกตั้งเป็นประธานาธิบดีของประเทศ กระนั้น ในการเลือกตั้งประธานาธิบดีประจำ ค.ศ. 2012 ซึ่งเป็นการเลือกตั้งประธานาธิบดีครั้งที่ห้าของประเทศ เธอกลับพ่ายแพ้แก่หม่า อิงจิ่ว (馬英九) จากพรรคชาตินิยม เธอจึงลงชิงตำแหน่งประธานาธิบดีในการเลือกตั้งประจำ ค.ศ. 2016 อีก ครั้งนี้ เธอได้รับคะแนนเสียงท่วมท้น และได้เข้าดำรงตำแหน่งประธานาธิบดีตั้งแต่วันที่ 20 พฤษภาคม ค.ศ. 2016
# เวียงจันทน์ไทมส์
เวียงจันทน์ไทมส์ เป็นหนังสือพิมพ์ภาคภาษาอังกฤษ เผยแพร่แบบรายวัน ในเวียงจันทน์ ประเทศลาว ก่อตั้งขึ้นในปี 1994 ตอนนั้นยังเป็นแบบรายสัปดาห์ ต่อมาได้เปลี่ยนเป็นแบบรายวันในปี 2004

 แหล่งข้อมูลอื่น 
 เว็บไซต์เวียงจันทน์ไทมส์
# ไมทราทาไพด์
ไมทราทาไพด์  เป็นยาสำหรับสัตว์ โดยมีข้อบ่งใช้เพื่อการรักษาภาวะน้ำหนักเกินและภาวะอ้วนลงพุงในสุนัข ไมทราทาไพด์มีจำหน่ายภายใต้ชื่อการค้า Yarvitan ยาดังกล่าวถูกพัฒนาขึ้นโดยบริษัท Janssen Pharmaceutical โครงสร้างทางเคมีของไมทราทาไพด์มีความคล้ายคลึงกับยาต้านเชื้อที่มีชื่อว่า ไอทราโคนาโซล (Itraconazole) ซึ่งถูกพัฒนาขึ้นโดยบริษัท  Janssen Pharmaceutical เช่นกัน

 กลไกการออกฤทธิ์ 
ไมทราทาไพด์ออกฤทธิ์ยับยั้งโปรตีนที่ใช้ในการขนส่งไตรกลีเซอไรด์ (microsomal triglyceride transfer protein; MTTP) แบบจำเพาะเจาะจง ทำให้การดูดซึมสารอาการจำพวกไขมันลดลง และเป็นผลให้การสังเคราะห์และการหลั่งไลโปโปรตีน (lipoproteins) เข้าสู่กระแสเลือดลดน้อยลงในที่สุดMitratapide , vetstream.com   ผลการศึกษาทางคลินิกพบว่าไมทราทาไพด์อาจมีส่วนช่วยในการลดภาวะดื้อต่ออินซูลินในสุนัขด้วย
# เดอร์โลทาไพด์
เดอร์โลทาไพด์   เป็นยาที่ใช้ในการรักษาภาวะอ้วนลงพุงในสุนัข ถูกผลิตขึ้นโดยบริษัทไฟเซอร์ (Pfizer) และ/หรือโซเอทิส (Zoetis) วางจำหน่ายภายใต้ชื่อการค้า สเลนทรอล (Slentrol)

 กลไกการออกฤทธิ์ 

เดอร์โลทาไพด์ออกฤทธิ์ยับยั้งโปรตีนที่ใช้ในการขนส่งไตรกลีเซอไรด์ (microsomal triglyceride transfer protein; MTTP) แบบจำเพาะเจาะจง ทำให้การดูดซึมไขมันลดลง และเป็นผลให้การสังเคราะห์และการหลั่งไลโพโปรตีน (lipoproteins) เข้าสู่กระแสเลือดลดน้อยลงในที่สุด ส่วนผลที่ทำให้เกิดการลดลงของน้ำหนักนั้น ยังไม่ทราบกลไกการออกฤทธิ์ที่แน่ชัด คาดว่าน่าจะเกิดจากการที่เดอร์โลทาไพด์ มีผลกระตุ้นให้เกิดสัญญาณที่บอกถึงความอิ่มตัวของเซลล์ไขมันไปยังลำไส้เล็ก

 ข้อบ่งใช้ 
เดอร์โลทาไพด์มีวางจำหน่ายในรูปแบบยารับประทานชนิดยาน้ำแขวนตะกอน และยานี้ไม่มีการใช้ในมนุษย์ แมว หรือนกแก้ว ในวันที่ 5 มกราคม ค.ศ. 2007 องค์การอาหารและยาสหรัฐ (U.S. Food and Drug Administration; FDA) ได้มีการรับรองให้มีการใช้เดอร์โลทาไพด์สำหรับการรักษาภาวะอ้วนลงพุงในสุนัข ซึ่งถือเป็นยาตัวแรกที่ได้รับการรับรองให้ใช้สำหรับข้อบ่งใช้ดังกล่าวในสุนัข

ในปัจจุบันเดอร์โลทาไพด์เป็นยาที่ถูกนำมาใช้เพื่อการรักษาภาวะอ้วนลงพุงในสุนัขและช่วยลดความอยากอาหาร และยังถูกนำมาใช้เป็นส่วนหนึ่งของโปรแกรมการควบคุมน้ำหนัก ซึ่งโดยทั่วไปมักจะประกอบไปด้วยการใช้วิธีการควบคุมอาหารร่วมกับการออกกำลังกาย ทั้งนี้ ขนาดยาเดอร์โลทาไพด์ต่อการใช้ 1 เดือนนั้นโดยทั่วไปมักคำนวณตามน้ำหนักของสุนัข

 ผลการศึกษาในสุนัข 
ข้อมูลจากการศึกษาหนึ่งที่ระบุไว้ในเอกสารแนบของบรรจุภัณฑ์ แต่ไม่มีการระบุแหล่งอ้างอิงในแน่ชัดในเอกสารดังกล่าว ระบุว่า สุนัขที่มีภาวะอ้วนลงพุงที่รับประทานเดอร์โลทาไพด์เป็นระยะเวลาต่อเนื่อง 4 เดือนมีน้ำหนักลดลงประมาณ 11.8% ซึ่งถือเป็นระดับที่แตกต่างจากสุนัขที่ไม่ได้รับประทานยาดังกล่าวอย่างมีนัยสำคัญทางสถิติ 

 รูปแบบและขนาดการบริหารยา 
ในปัจจุบันเดอร์โลทาไพด์มีวางจำหน่ายในรูปแบบยาน้ำแขวนตะกอน รับประทานเพียงวันละ 1 ครั้ง ค่าครึ่งชีวิตการกำจัดยามีค่าประมาณ 5–18 ชั่วโมง แต่จะเพิ่มขึ้นได้เมื่อมีการบริหารยาซ้ำ ขนาดยาที่ใช้ในการรักษานั้นจะคำนวณตามน้ำหนักตัวของสุนัข โดยจะเริ่มใช้ยาในขนาดต่ำก่อนใน 14 วันแรกของการรักษา จากนั้นหากสุนัขสามารถทนต่อการใช้ยาได้ จึงเพิ่มขนาดยาในการบริหารยาในแต่ละครั้ง ทั้งนี้ควรมีการประเมินน้ำหนักตัวของสุนัขโดยสัตวแพทย์เดือนละ 1 ครั้งในช่วงการรักษา และควรมีการปรับขนาดยาตามน้ำหนักตัวของสุนัขที่ลดลง หลังจากที่น้ำหนักของสุนัขลดลงจนถึงระดับปกติแล้ว ให้รับประทานเดอร์โลทาไพด์ต่อเนื่องอีก 3 เดือน

 อาการไม่พึงประสงค์ 
การใช้เดอร์โลทาไพด์นั้นจำเป็นต้องอยู่ภายใต้การดูแลของสัตว์แพทย์ เนื่องจากยาดังกล่าวสามารถก่อให้เกิดอาการข้างเคียงได้ อาทิ คลื่นไส้ อาเจียน ท้องเสีย กล้ามเนื้ออ่อนแรง น้ำลายไหล เบื่ออาหาร ระดับเอนไซม์ตับเพิ่มขึ้น รวมไปถึงการทำงานประสานงานกันของกล้ามเนื้อผิดปกติ (uncoordination) นอกจากนี้แล้ว ยาดังกล่าวสามารถก่อให้เกิดการแพ้ยาได้ ซึ่งมักมีอาการที่รุนแรง ได้แก่ หน้าบวม ผื่นบวม คัน ท้องเสียโดยฉับพลัน อาเจียน ช็อก ชัก เหงือกซีด เท้าเย็น หรือในกรณีที่รุนแรงมากอาจหมดสติ หรือเสียชีวิตได้ จึงไม่แนะนำให้มีการใช้ยาดังกล่าวในมนุษย์ ทั้งนี้ จากการศึกษาในสุนัขพบว่าเดอร์โลทาไพด์ไม่มีผลทำให้สุนัขเกิดการขาดวิตามินที่ละลายในไขมัน
# สื่อส่งผ่านสัญญาณต่อเนื่อง
สื่อส่งผ่านสัญญาณต่อเนื่อง  เป็นสื่อประสมที่ผู้ใช้ขั้นปลายได้รับตามลำดับอย่างต่อเนื่องในขณะที่ผู้ให้บริการกำลังส่งมอบเนื้อหาทั้งหมดไปให้ ตัวเล่นสื่อลูกข่ายอาจเริ่มเล่นข้อมูล (เช่น ภาพยนตร์) ก่อนที่ไฟล์เนื้อหาจะถูกส่งมาทั้งหมดก็ได้ การรับ-ส่งสื่อแบบต่อเนื่องเป็นอีกทางเลือกหนึ่งในการรับชมนอกเหนือจากการดาวน์โหลดสู่อุปกรณ์ส่วนบุคคล

คำกริยา  ในภาษาอังกฤษหมายถึงกระบวนการส่งมอบเนื้อหาในลักษณะดังกล่าว ศัพท์นี้จึงสื่อถึงวิธีการส่งสื่อมากกว่าจะสื่อถึงลักษณะของตัวสื่อเอง การจำแนกวิธีส่งสื่อออกจากตัวสื่อที่ถูกส่งนั้นใช้โดยเฉพาะกับเครือข่ายโทรคมนาคม เนื่องจากระบบการส่งมอบข้อมูลโดยทั่วไปมีทั้งระบบที่ส่งต่อเนื่องในตัว (เช่น วิทยุ, โทรทัศน์) และระบบที่ไม่สามารถส่งต่อเนื่องได้ในตัว (เช่น หนังสือ, ตลับวีดิทัศน์, แผ่นซีดีเสียง) ตัวอย่างเช่น ในคริสต์ทศวรรษ 1930 ดนตรีลิฟต์ (elevator music) เป็นหนึ่งในบรรดาสื่อแบบส่งต่อเนื่องยุคแรกสุดที่เป็นที่นิยมกัน แต่ทุกวันนี้ โทรทัศน์อินเทอร์เน็ตได้กลายเป็นรูปแบบสามัญรูปแบบหนึ่งของสื่อแบบส่งต่อเนื่องไปแล้ว

ศัพท์ "สื่อแบบส่งต่อเนื่อง" สามารถใช้กับสื่ออื่น ๆ นอกเหนือจากวีดิทัศน์และข้อมูลเสียง เช่น คำบรรยายแบบซ่อนได้สด, ทิกเกอร์เทป และข้อความสด (real-time text) ซึ่งเราถือว่าทั้งหมดเป็น "ข้อความแบบส่งต่อเนื่อง" อนึ่ง วลี "แบบส่งต่อเนื่อง" ได้รับการนำมาใช้เป็นครั้งแรกในช่วงต้นคริสต์ทศวรรษ 1990 เนื่องจากเป็นคำอธิบายที่ดีกว่าสำหรับวีดิทัศน์ตามคำขอบนเครือข่ายไอพี โดยในขณะนั้นวีดิทัศน์รูปแบบดังกล่าวมักถูกเรียกว่า "วีดิทัศน์แบบเก็บข้อมูลแล้วส่งต่อ" (store and forward video) ซึ่งเป็นการตั้งชื่อที่อาจทำให้เข้าใจผิดได้

การถ่ายทอดสดผ่านสัญญาณต่อเนื่อง  ซึ่งสื่อถึงการส่งมอบเนื้อหาผ่านอินเทอร์เน็ตตามเวลาจริงนั้นจำเป็นต้องใช้สื่อต้นทางรูปแบบใดรูปแบบหนึ่ง (เช่น กล้องวีดิทัศน์, ตัวต่อประสานเสียง, ซอฟต์แวร์จับภาพหน้าจอ), ตัวเข้ารหัสเพื่อแปลงเนื้อหาเป็นดิจิทัล, ตัวจัดพิมพ์สื่อ และเครือข่ายการส่งมอบเนื้อหา (content delivery network) เพื่อแจกจ่ายและส่งเนื้อหา ตัวอย่างโปรแกรมประยุกต์ที่ใช้ในการส่งต่อเนื่องสด เช่น เฟซบุ๊กไลฟ์, บีโกไลฟ์ เป็นต้น
# สภานิติบัญญัติ (ไต้หวัน)
สภานิติบัญญัติ  เป็นสภานิติบัญญัติแห่งชาติประเภทสภาเดียวของสาธารณรัฐจีน (ไต้หวัน)

สภานิติบัญญัตินี้เป็นหนึ่งใน "สภา" (院) ทั้งห้าของรัฐบาลไต้หวันตามความในรัฐธรรมนูญไต้หวันซึ่งอ้างอิงลัทธิไตรราษฎร์ (三民主義) ของซุน ยัดเซ็น หรือ ซุน อี้เซียน (孫逸仙)

ดูเพิ่ม

 สภาควบคุม (監察院) มีหน้าที่ตรวจสอบสภาอื่น ๆ
 สภาบริหาร (行政院) คือฝ่ายบริหารประเทศ
 สภาสอบคัดเลือก (考試院) มีหน้าที่สอบคัดเลือกข้าราชการ
 สภาตุลาการ (司法院) เป็นองค์กรตุลาการชั้นสูงสุด และเป็นศาลรัฐธรรมนูญ
# เทศบาลอาแล็กซันดรุฟวุตสกี
เทศบาลอาแล็กซันดรุฟวุตสกี  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคืออาแล็กซันดรุฟวุตสกี มีเนื้อที่ทั้งหมด 213.50 ตารางกิโลเมตร และมีประชากรทั้งหมด 21,257 คน
# ทางหลวงสหรัฐหมายเลข 42
ทางหลวงสหรัฐหมายเลข 42 (หรือ US 42) เป็นทางหลวงสหรัฐแนวตะวันออก–ตะวันตก มีระยะทางจากตะวันตกเฉียงใต้ไปยังตะวันออกเฉียงเหนือ ระยะทาง  จากเมืองลุยส์วิลล์ รัฐเคนทักกี ถึงดาวน์ทาวน์เมืองคลีฟแลนด์ รัฐโอไฮโอ ทางหลวงเส้นนี้มีหลายชื่อ ประกอบด้วย ถนนเพิร์ล จากคลีฟแลนด์ ถึงเมไดนา ในภาคตะวันออกเฉียงเหนือของรัฐโอไฮโอ, ถนนรีดดิง ในซินซินแนติ, ซินซินแนติและเลบานอนไพก์ ในภาคตะวันตกเฉียงใต้ของรัฐโอไฮโอ และ ถนนบราวส์โบโร ในลุยส์วิลล์

อินเตอร์สเตต 71 ได้แทนที่ทางหลวงหมายเลข 42 ในช่วงต้นของยุค 1960 ทำให้ทางหลวงหมายเลข 42 ในปัจจุบันทำหน้าเป็นถนนที่เดินทางเมืองต่อเมือง โดยอินเตอร์สเตต 71 ได้ผ่านเมืองโคลัมบัส รัฐโอไฮโอ ในขณะที่ทางหลวงหมายเลข 42 ไม่ได้ผ่านเมืองโคลัมบัสเลย และทางหลวงเส้นนี้ไม่มีทางหลวงย่อยเหมือนกับทางหลวงสายอื่น

หมายเลขของทางหลวงนี้เป็นเลขคู่ แต่ป้ายกลับบอกเส้นทางเป็นแนวเหนือ-ใต้ในเขตรัฐโอไฮโอGoogle Street View. Retrieved 2012-07-19.
# กีฬามหาวิทยาลัยอาเซียน 2010
กีฬามหาวิทยาลัยอาเซียน 2010 เป็นการแข่งขันกีฬามหาวิทยาลัยอาเซียนครั้งที่ 15 จัดขึ้นที่จังหวัดเชียงใหม่ ประเทศไทย ระหว่างวันที่ 15-23 ธันวาคม ค.ศ. 2010 นับเป็นครั้งที่ 4 สำหรับการเป็นเจ้าภาพของประเทศไทยหลังต่อจากเชียงใหม่, กรุงเทพฯและพัทยาตามลำดับ

มาสคอต
ตัวมาสคอตที่เป็นชาวม้งชื่อว่า "น้องฮัก"
พิธีเปิด
พิธีเปิดเริ่มตั้งแต่เวลา 19 นาฬิกาของวันที่15 ธันวาคมที่มหาวิทยาลัยแม่โจ้ โดยสมชาย วงศ์สวัสดิ์เป็นประธานพิธีเปิด
ประเทศที่เข้าร่วมการแข่งขัน

 
 
 
 
 
 

 
 
  (เจ้าภาพ)
# คริสต์ทศวรรษ 1830
เหตุการณ์ 

 1830 
 4 ตุลาคม - การปฏิวัติเบลเยียม: รัฐบาลชั่วคราวในกรุงบรัสเซลส์ประกาศก่อตั้งรัฐอิสระแห่งเบลเยียม ในความพยายามต่อต้านสหราชอาณาจักรเนเธอร์แลนด์

 1832 
 5 มิถุนายน - เกิดการประท้วงต่อต้านระบอบกษัตริย์ในกรุงปารีส ประเทศฝรั่งเศส

 1835 
 1 สิงหาคม - เลิกทาสในจักวรรดิบริติช

 1836 
 13 เมษายน - การผ่าตัดด้วยวิธีทางการแพทย์แผนปัจจุบัน มีขึ้นครั้งแรกในประเทศไทยโดยหมอบรัดเล
 2 ธันวาคม - การปลูกฝีป้องกันไข้ทรพิษ มีขึ้นครั้งแรกในประเทศไทย โดยพวกมิชชันนารี

 1837 
 ซามูเอล เอฟ. บี. มอร์ส (Samuel F. B. Morse) ประดิษฐ์เครื่องรับส่งโทรเลขแบบอัตโนมัติ และคิดค้น รหัสมอร์ส
# ทางหลวงสหรัฐหมายเลข 43
ทางหลวงสหรัฐหมายเลข 43 (, ย่อเป็น US-43 หรือ US 43) เป็นทางหลวงสหรัฐแนวเหนือ–ใต้ ระยะทาง  จากเมืองพริชาร์ด รัฐแอละแบมา ถึงกลางรัฐเทนเนสซี ปลายทางทิศใต้ของทางหลวงเส้นนี้อยู่ในเมืองพริชาร์ด ที่ทางหลวงสหรัฐหมายเลข 90 ส่วนปลายทางทิศเหนืออยู่ที่โคลัมเบีย รัฐเทนเนสซี ที่ทางหลวงสหรัฐหมายเลข 31
# ล่าตุลาแดง
ล่าตุลาแดง  เป็นนวนิยายเล่มแรกของทอม แคลนซี เป็นเรื่องราวการค้นหาเรือดำน้ำ Red October ของแจ็ค ไรอัน ซึ่งทางสหภาพโซเวียตแจ้งว่ามาร์โก เรเมียส ผู้บังคับการเรือแล่นเรือดำน้ำลำนี้ไปโจมตีสหรัฐโดยพลการ นวนิยายเล่มนี้เป็นเล่มแรกที่ไรอันปรากฏตัว แต่เป็นลำดับที่ 4 ตามลำดับเวลาในชุด ล่าตุลาแดง เป็นหนึ่งในนวนิยายที่ได้รับความนิยมของแคลนซี ถูกนำไปสร้างเป็นภาพยนตร์ในชื่อเดียวกันในปี ค.ศ. 1990 นำแสดงโดยอเล็ก บอลด์วินและฌอน คอนเนอรีThe Hunt for Red October (1990) - IMDb และนำไปพัฒนาเป็นเกม
# ณัฐพงษ์ เกษอินทร์
ณัฐพงษ์ เกษอินทร์ (24 กันยายน ค.ศ. 1992 — ; ชื่อเล่น เจมส์บอนด์) เป็นนักกีฬาว่ายน้ำทีมชาติไทยที่เข้าร่วมแข่งขันในโอลิมปิกฤดูร้อน 2012 ที่ ลอนดอน สหราชอาณาจักร เกิดเมื่อวันที่ 24 กันยายน พ.ศ. 2535 ที่ จ.เชียงใหม่ จบการศึกษามัธยมปลายจากโรงเรียนปรินส์รอยแยลส์วิทยาลัย จ.เชียงใหม่ ณัฐพงษ์ เกษอินทร์ - ไทยรัฐ ระดับอุดมศึกษา ที่ คณะศิลปศาสตร์ เอก พัฒนาการการท่องเที่ยว มหาวิทยาลัยกรุงเทพธนบุรี และยังเข้าร่วมการแข่งขัน Asian games มาแล้ว 3 สมัย และ โอลิมปัก 1 สมัย ที่ London 2012 ‘เจมส์บอนด์' ณัฐพงษ์ เกษอินทร์ มุ่งมั่นเต็มที่เพื่อประสบการณ์ชีวิต

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๒๓, ๑๔ กุมภาพันธ์ ๒๕๖๕
# แอนจี แบลนด์
แอนจี แบลนด์ (เกิด 26 เมษายน 1984) เป็นนักวอลเลย์บอลหญิงทีมชาติเบลเยียม และเล่นให้กับทีมวอลเลย์-บอล แนนเตส์ ในปี 2014 ล่าสุดแอนจีเป็นนักกีฬาทีมชาติแข่งขันวอลเลย์บอลหญิงชิงแชมป์โลก 2014 ที่ประเทศอิตาลี
 สโมสร 
  วอลเลย์-บอล แนนเตส์ (2014)